wickkiey/tamil-wikipedia-chunked huggingface dataset:
# மரபு வியட்நாமிய இசைக் கருவிகள்

## காற்றிசைக் கருவிகள்

### அசைநாக்கு ஒத்து ஊதிகள்

- திங் நாம் (Đing nǎm) -. மூங்கில் குழலும் சுரை வணரியும் அமைந்த அசைநாக்கு ஒத்து; மேட்டுச் சமவெளி சிறுபான்மையரால் இசைக்கப்படுகிறது.
- முபுவோத் - மூங்கில் குழலும் சுரை வணரியும் அமைந்த அசைநாக்கு ஒத்து; ; மேட்டுச் சமவெளி சிறுபான்மையரால் இசைக்கப்படுகிறது.
# மரபு வியட்நாமிய இசைக் கருவிகள்

## காற்றிசைக் கருவிகள்

### கொம்பிசைக் கருவிகள்

- பூவா (Púa) – கவாடம் இல்லாத டிரம்பெட்
- ஓசு (Ốc) "நத்தை" – சங்கு டிரம்பெட்
# மரபு வியட்நாமிய இசைக் கருவிகள்

## தட்டிசைக் கருவிகள்

### முரசுகள்

- திரோங் (Trống) – கொம்பால் அறைந்து இசைக்கும் முரசு
- திரோங் சாய் (Trống cái) – வெண்கல முரசு
- திரோங் சாவு (Trống chầu)அல்லது திரோங் தே (trống đế) –த்ப்பித் துவாங்கில் பயன்படும் மிகப் பெரிய முரசுகளின் தொகுதி.
- திரோங் சோம் (Trống cơm) – நெல்தட்டு முரசு (rice drum)
- திரோங் தோங் (அல்லது *திரோங் தோங் தோங் சோன்*) –பண்டைய தோங் சோன் பண்பாடு போற்ரிய வெண்கல முரசு
- நிருவாசு துவாகு (Nruas tuag) அல்லது *யூ சுவா (Ư chua)* – குமோங் இனக்குழு மக்கள் இறுதிச் சடங்கில் இசைக்கும் முரசு
# மரபு வியட்நாமிய இசைக் கருவிகள்

## தட்டிசைக் கருவிகள்

### ஒத்திசைவுத் தட்டிசைக் கருவிகள்

'']]  
- திரூங் (T'rưng) – மூங்கில் பல்லியம் (சைலோபோன்)
# மரபு வியட்நாமிய இசைக் கருவிகள்

## தட்டிசைக் கருவிகள்

### இசைவிலாத தட்டிசைக் கருவிகள்

- சேன் தியேன் (Sênh tiền) - நாணயந்தட்டி
- சோங் உலோவான் (Song loan) - மரப்பெட்டி
# மரபு வியட்நாமிய இசைக் கருவிகள்

## பிற இசைக் கருவிகள்

- தான் மோய் (Đàn môi) - தாடை வில்யாழ்
- கிலோங் பூத் (Klông pút) – மூங்கில் குழல்களின் தொகுதி; முனைகளில் கையால் தட்டி இசைக்கப்படுகிறது
- தான் திரே (Đàn tre) "மூங்கில் கருவி" – தான் தின் போன்ற வியட்நாமியக் கூட்டிசைக் கருவி. இது நிகுயேன் மின் தாமால் உருவக்கப்பட்டது. இவர் 1982 இல் வியட்நாமில் இருந்து தப்பிச் சென்று ஆத்திரேலியாவில் வாழத் தொடங்கினார்.
# இந்திய 2000 ரூபாய் தாள்

**இரண்டாயிரம் ரூபாயின் முன்பக்க தோற்றம்**  
| <b>நாடு</b> | இந்தியா |  |
| --- | --- | --- |
| **நாணயத்தின் பெயர் ** | இரண்டாயிரம் ரூபாய் |  |
| **மதிப்பு** | ₹2000 |  |
| **அகலம்** | 166மி.மீ |  |
| **உயரம்** | 66மி.மீ | } |
இந்திய ₹2000 பணத்தாள் இந்திய ரிசர்வ் வங்கியால் நவம்பர் 08 ஆம் திகதி 2016 ஆம் ஆண்டு வெளியிடப்பட்ட ரூபாய் இரண்டாயிரம் மதிப்புடைய பணத்தாள் ஆகும். இந்திய அரசாங்கம் நவம்பர் 08 ஆம் திகதி 2016 ஆம் ஆண்டு இரவிலிருந்து கருப்பு பண புழக்கத்தை முடக்கும் பொருட்டு செல்லாது என்று அறிவித்தது. ஆனால் ,₹500 மற்றும் ₹2000 ஆகியவற்றின் புதுவடிவ நோட்டுக்கள் 11 ஆம் தேதி நவம்பர் 2016 அன்று வங்கிகளில் கிடைக்கும் என்று அறிவித்தது.
| மொழி | 2000 |
| --- | --- |
| ஆங்கிலம் | Two thousand rupees |
| இந்தி |  |
| அசாமி |  |
| பெங்காலி |  |
| குஜராத்தி |  |
| கன்னடம் |  |
| காஷ்மீரி |  |
| கொங்கணி |  |
| மலையாளம் |  |
| மராத்தி |  |
| - | நேபாளி |
| ஒரியா |  |
| பஞ்சாபி |  |
| சமஸ்கிருதம் |  |
| தமிழ் | **இரண்டாயிரம் ரூபாய்** |
| தெலுங்கு |  |
| உருது | } |
# நெட்ஸ் 107

**நெட்ஸ் 107** (*Netz 107*) என்பது இசுரேலிய வான்படையின் ஒரு எப்-16 சண்டை வானூர்தியாகும். 107 இலக்கத்தைக் கொண்ட *நெட்ஸ் 107* ஒப்பேரா நடவடிக்கையில் பங்கு பற்றியது. ஒப்பேரா நடவடிக்கையில் குண்டு வீச்சு உட்பட, பின்னர் 6.5 எதிரி விமானங்களைச் சுட்டு வீழ்த்தியது. ஒரு எப்-16 வானூர்தி அதிகம் சுட்டு வீழ்த்திய எண்ணிக்கையான 6.5 விமானங்கள் என்ற சாதனையை இது கொண்டுள்ளது.
# நெட்ஸ் 107

### சுட்டு வீழ்த்தப்பட்ட வானூர்திகள்

| 21 ஏப்ரல் 1982 | சீவ் ரஸ் | எஐஎம்-9 வான்-வான் ஏவுகணை | சிரிய மிக்-23 |
| --- | --- | --- | --- |
| 9 சூன் 1982 | எலிசர் செகேடி | எஐஎம்-9 வான்-வான் ஏவுகணை | சிரிய மிக்-23 (பகுதியான தாக்குதல்) |
| 9 சூன் 1982 | எலிசர் செகேடி | எஐஎம்-9 வான்-வான் ஏவுகணை | சிரிய மிக்-23 |
| 11 சூன் 1982 | எய்தன் ஸ்ரிவா | எஐஎம்-9 வான்-வான் ஏவுகணை | சிரிய மிக்-23 |
| 11 சூன் 1982 | எய்தன் ஸ்ரிவா | எஐஎம்-9 வான்-வான் ஏவுகணை | சிரிய சுகோய் எஸ்.யு-22 |
| 11 சூன் 1982 | எய்தன் ஸ்ரிவா | எம்61ஏ1 பல்குழல் துப்பாக்கி | சிரிய சுகோய் எஸ்.யு-22 |
| 11 சூன் 1982 | எய்தன் ஸ்ரிவா | ஏவுகணை | சிரிய எஸ்ஏ 342 உலங்குவானூர்தி |
# ஜார்கண்ட் முதலமைச்சர்கள் பட்டியல்

**ஜார்கண்ட் முதலமைச்சர்கள் பட்டியல்**, இந்தியாவின், பீகார் மாநிலத்தின் மலைப்பாங்கான தெற்குப் பகுதியை பிரித்து 2000 ஆம் ஆண்டில் ஜார்கண்ட் மாநிலம் உருவானது.  
ஜார்கண்ட் மாநிலத்தின் முதலாவது முதலமைச்சராக 2000 ஆம் ஆண்டில் பாரதிய ஜனதா கட்சியின் பாபுலால் மராண்டி என்பவர் பதவி வகித்தார்.
# ஜார்கண்ட் முதலமைச்சர்கள் பட்டியல்

## ஜார்கண்ட் மாநில முதலமைச்சர்கள்

ஜார்கண்ட் மாநில முதலமைச்சர்களாக சிபு சோரன் மூன்று முறையும், அருச்சுன் முண்டா இரண்டு முறையும் பதவி வகித்தனர்.  
, ஜார்கண்ட் மாநிலத்தை இரண்டு முறை ஐந்தாண்டு முதல்வர் பதவியை வகித்தவர்]]
ஜார்கண்ட் மாநிலத்தில் 2013 முடிய மூன்று முறை குடியரசுத் தலைவர் ஆட்சி நடைமுறைப் படுத்தப்பட்டது.
ஜார்கண்ட் மாநில ஐந்தாவது முதல்வர்]]  
| எண் | முதலமைச்சர் பெயர் | படம் | பதவிக் காலம் | அரசியல் கட்சி | கட்சி வாரியான உறுப்பினர்கள் |
| --- | --- | --- | --- | --- | --- |
| - align= | (5) | ஹேமந்த் சோரன் | 29 திசம்பர் 2019-31 சனவரி 2024
<small>( நாட்கள்)</small> | ஜார்கண்ட் முக்தி மோர்ச்சா - காங்கிரசு கூட்டணி | மொத்தம்:80
ஜாமுமோ: 30
காங்கிரசு: 16
பாரதிய ஜனதா கட்சி: 25
ஆர்ஜெடி: 01
ஜெடியு: -
பிறர்: 08 |
| - align= | 7 | சம்பாய் சோரன் | 02 பிப்ரவரி 2024 - 3 ஜூலை 2024 |  |  |
| - align= | (5) | ஹேமந்த் சோரன் | 4 ஜூலை 2024 - 28 நவம்பர் 2024 |  |  |
| - align= | 28 நவம்பர் 2024 - | ஜார்கண்ட் முக்தி மோர்ச்சா - காங்கிரசு கூட்டணி | } |  |  |
# கேம்பிரிச்சு ஆங்கிலம்: ஆரம்ப ஆங்கிலத் தேர்வு

**கேம்பிரிச்சு ஆங்கிலம்: ஆரம்ப ஆங்கிலத் தேர்வு** (*Cambridge English: Key English Test (KET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: ஆரம்ப ஆங்கிலத் தேர்வு எளிமையான சூழ்நிலைகளில் ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவு தரமாகவுள்ளது.  
கேம்பிரிச்சு ஆங்கிலம்: ஆரம்ப ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.
# 9–மெத்திலீன்–புளோரீன்

**9-மெத்திலீன்-புளோரீன்** (*9-Methylene-fluorene*) என்பது C<sub>14</sub>H<sub>10</sub> என்ற மூலக்கூறு வாய்பாடு கொண்ட ஒரு பல்வளைய அரோமாட்டிக் ஐதரோ கார்பன் ஆகும். இச்சேர்மம் டைபென்சோஃபல்வீன் என்ற பெயராலும் அழைக்கப்படுகிறது.
# 9–மெத்திலீன்–புளோரீன்

## பண்புகள்

புளோரினைல்மெத்திலாக்சிகார்பனைல் குளோரைடு பிளவு வினையில் ஒரு இடைநிலை விளைபொருளாக இச்சேர்மம் தோன்றுகிறது. 1-1-டைபீனைலெத்திலீன் சேர்மத்தினை ஒத்த சேர்மமாக டைபென்சோஃபல்வீன் உள்ளது. பலபடியாக்கல் வினையின்போது டைபென்சோஃபல்வின் π-அடுக்கு பலபடியை உருவாக்குகிறது.
# தாமரைப்பூண்டி

**தாமரைப்பூண்டி** என்பது அரியலூர் மாவட்டத்தில் செந்துறை வட்டத்தில் அமைந்துள்ள ஓர் ஊராகும். இது மணக்குடையான் ஊராட்சிக்கு உட்பட்ட கிராமமாகும். இவ்வூரில் சோழர்காலத்தைச் சார்ந்த சிவன் கோவில் ஒன்று உள்ளது. பழமையான ஐயனார் கோவிலும் இவ்வூரில் உள்ளது. அந்த ஐயனார் கோவிலில் உள்ள மண்குதிரை நூற்றாண்டு பழமை வாய்ந்தது. அது சுடுமண் குதிரையாகக் காணப்படுகின்றது.  
மேலும் தமிழகத்தில் அதிக வாக்குகள் வித்தியாசத்தில் வெற்றி பெற்ற மாவட்ட கவுன்சிலர் திருமதி அம்பிகா சந்திரகாசன்(அஇஅதிமுக)அவர்கள் இந்த கிராமத்தை சேர்ந்தவராவார் .
# தெம்னே மக்கள்

**தெம்னே மக்கள்** மேற்கு ஆப்பிரிக்காவில் வாழும் ஒரு இனக்குழுவினர். கினியாவிலும் சில தெம்னேக்கள் வாழ்கின்றனர். சியேரா லியோனியின் மக்கள்தொகையின் 35%க் கொண்ட தெம்னே மக்களே அந்நாட்டின் மிகப்பெரிய இனக்குழு. 31% ஆன மென்டே மக்கள் இவர்களுக்கு அடுத்த பெரிய இனக்குழு. தெம்னே மக்கள் பேசும் மொழியும் தெம்னே என்றே அழைக்கப்படுகிறது. இது நைகர்-கொங்கோ மொழிகளின் மெல் கிளையைச் சேர்ந்தது.  
தெம்னே மக்கள் கினியாவில் உள்ள புட்டா சலான் என்னும் பகுதியில் தோன்றியிருக்கலாம் எனக் கருதப்படுகிறது. 15ம் நூற்றாண்டில் புலானி ஆக்கிரமிப்புகளில் இருந்து தப்புவதற்காக இவர்கள் தெற்கு நோக்கி இடம் பெயர்ந்து சியேரா லியோனியின் பகுதியாகிய கொலந்தே ஆற்றுக்கும், ரோக்கெல் ஆற்றுக்கும் இடைப்பட்ட பகுதியில் குடியேறினர். குடியேற்றவாதக் காலத்தில் சிலர் கிறித்தவரானார்கள். சிலர் தொடர்ந்தும் தமது மரபுவழிச் சமயத்தையே கைக்கொண்டு வருகின்றனர். கீழ் சகாரா ஊடாக அத்திலாந்திக் பகுதியில் இருந்த ஐரோப்பியக் குடியேற்றங்களுக்குக் கொண்டு செல்வதற்காக இடம் பெற்ற அடிமை வணிகத்தினால் பாதிக்கப்பட்ட இனக்குழுக்களில் தெம்னேக்களும் அடங்குவர்.
# போரோ

**போரோ** (Poro), **புர்ரா** அல்லது **புர்ரோ** என்பது சியேரா லியோனி, லைபீரியா, கினியா, ஐவரி கோஸ்ட் ஆகிய நாடுகளில் வழக்கில் உள்ள ஒரு ஆண்களின் இரகசிய சமுதாயம் ஆகும். இது மாண்டே மக்களால் அறிமுகப்படுத்தப்பட்டது. சில சமயங்களில் இது வேட்டைச் சமுதாயம் எனவும் அழைக்கப்படுவதுண்டு. ஆண்கள் மட்டுமே இதன் உறுப்பினர்களாக ஏற்கப்படுகின்றனர்.
# போரோ

## அமைப்பு

கிபி 1000 அளவில் இப்பகுதிகளுக்குப் புதிதாக வந்த மாண்டே மக்கள் அறிமுகப்படுத்திய பண்பாட்டின் ஒரு பகுதியே போரோ. போரோவுடன் தொடர்புடைய இரண்டு சமுதாயங்கள் சியேரா லியோனியில் உள்ளன. இவை யஸ்சி, சாண்டே என்பன. முதலாவது பொதுவாகப் பெண்களுக்கு உரியது எனினும், சில சடங்குகளுக்குப் போரோக்களும் அநுமதிக்கப்படுவர். சாண்டே சமுதாயம் பெண்களுக்கு மட்டும் உரியது. லைபீரியாவில் போரோவுக்குச் சமமான பெண்கள் சமுதாயம் சாண்டே ஆகும். யஸ்சியில் உறுப்பினரான எல்லாப் பெண்களும் சாண்டேயிலும் இருப்பர்.  
மேற்படி மூன்று சமுதாயங்களிலும், போரோவே முக்கியமானது. எல்லாத் தாயக மக்களும் இதன் விதிகளுக்கு அடங்கி நடக்க வேண்டியவர்கள். இது முதன்மையாக ஒரு தந்தைவழிச் சமூகத்துக்கு அடையாளமாக விளங்குகிறது. இதில் குழந்தைகளும் தற்காலிகமாக ஏற்றுக்கொள்ளப்படுகின்றனர். இவர்களுக்கான சடங்கு அவர்களைப் போரோ பற்றைக்குள் எடுத்துச் சென்று திரும்பக் கொண்டுவருவதை உள்ளடக்குகிறது.  
போரோவில் மதம்சார் அம்சங்களும், குடிசார் அம்சங்களும் அடங்கியுள்ளன. சிறுவர்கள் வயது வந்ததும் ஒரு சடங்குடன் இச் சமுதாயத்துள் ஏற்கப்படுவது மதம் சார்பானது. போரோ சமுதாயம் ஒரு வகையான உள்ளூர் ஆட்சி அமைப்பாகத் தொழிற்படுகிறது. விதிகளை உருவாக்குவதும், போர், அமைதி முதலியன குறித்து முடிவெடுப்பதும் இந்த அமைப்பே.
# ஈச்சமோட்டை

யாழ் புறநகர்ப் பகுதியில் அமைந்துள்ள பல ஊர்களில் ஈச்சமோட்டையும் ஒன்றாகும். இவ்வூரானது ஈச்சமொட்டை எனவும் அழைக்கப்படுவதுண்டு. இவ்வூரானது யாழ் நகரிலிருந்து ஏறத்தாழ 5 கிலோமீற்றர்கள் தொலைவில் அமைந்துள்ளது. இவ்வூரானது யாழ் நகரை அண்மித்துக் காணப்படுவதனாலும் இதனைச் சூழவுள்ள பிரதேசங்கள் அபிவிருத்தி அடைந்ததன் காரணமாகவும் இவ்வூரும் பிரதேச ரீதியில் அபிவிருத்தி அடைந்து காணப்படுகின்றது. சுண்டிக்குளி, கொய்யாத்தோட்டம், கொழும்புத்துறை, பாசையூர் போன்ற ஊர்களுக்கு மத்தியில் இவ்வூரானது அமைந்து காணப்படுகிறது.
# ஈச்சமோட்டை

## பௌதீக அம்சங்கள்

### தரைத்தோற்றம்

இப்பிரதேசத்தின் தரைத்தோற்றத்தை அவதானிக்கும் போது இப்பிரதேசத்தின் மேற்கு பகுதியில் ஏறத்தாழ 1.5 கிலோமீற்றர்கள் தொலைவில் கடல் காணப்படுவதால் இப்பிரதேசத்தின் தரைத்தோற்றம் மணல் நிறைந்த பிரதேசங்களாகக் காணப்படுவதுடன் ஆங்காங்கே வண்டல் நிறைந்த களிமண்ணைக்கொண்ட பிரதேசமாகவும் காணப்படுகின்றது. இலங்கையில் காணப்படும் 3 பிரதான தரைத்தோற்ற வேறுபாடுகளில் ஒன்றான கரையோரச் சமவெளியிலே இப்பிரதேசம் அமைந்து காணப்படுவது இப்பிரதேச தரைத்தோற்றத்தை இலகுவாக பிரதிபலிக்கின்றது.
# ஈச்சமோட்டை

## பௌதீக அம்சங்கள்

### நீர் வளம்

ஒரு பிரதேசத்தின் அபிவிருத்தியை தீர்மானிக்கும் முக்கியமானதொரு வளமாக நீர் வளம் காணப்படுகிறது. அந்த வகையில் இப்பிரதேசத்தின் நீர் வளத்தை எடுத்து நோக்குமானால் இப்பிரதேசம் கடற்கரையை அண்மித்த பிரதேசமாகக் காணப்படுவதால் உவர் தன்மை கொண்ட நீர் இப்பிரதேசம் முழுவதும் காணப்படுகிறது. இப்பிரதேச வாழ் மக்கள் தங்கள் குடிநீர்த் தேவைக்காக இப்பிரதேசத்தில் பொருத்தப்பட்டுள்ள குடிநீர்குளாய்களைப் பயன்படுத்துகின்றனர், ஏனைய தேவைகளுக்காக தங்கள் வீடுகளின் கிணற்றிலுள்ள உள்ள உவர் நீரைப் பயன்படுத்துகின்றனர். ஆண்டு முழுவதும் இப்பிரதேசத்திலுள்ள கிணறுகளில் நீர் மட்டம் குறையாத தன்மை காணப்படுகிறது, இதற்குக் காரணம் இப்பிரதேசத்திற்கு அண்மையில் கடற்கரை காணப்படுவதேயாகும்.
# ஈச்சமோட்டை

## பௌதீக அம்சங்கள்

### மண் வளம்

இப்பிரதேசமானது கடற்கரையை அண்மித்த பிரதேசமாகக்காணப்படுவதனால் இப்பிரதேசம் மணல் சூழ்ந்த பகுதியாகக் காணப்படுகிறது. ஆனால் இப்பிரதேசம் முழுவதும் மணலால் சூழப்பட்டதாகக் காணப்படாமல் ஆங்காங்கே சில பகுதிகளில் வளமான மண்ணைக் கொண்ட பகுதியாகவும் காணப்படுகிறது. இம்மண்ணானது இயற்கையாகவோ அல்லது மனித செயற்பாடுகளின் விளைவாகவோ இப்பகுதியில் உருவாகியிருக்கலாம்.
# ஈச்சமோட்டை

## பௌதீக அம்சங்கள்

### காலநிலை

இலங்கையானது அயனக்காலநிலை வலயத்தினுள் அமைந்துள்ளதனால் இப்பிரதேசமானது அக்காலநிலைக்குள் உள்ளடங்குகின்றது, மேலும் இப்பிரதேசம் இலங்கையின் வடக்குப்பகுதியில் அமைந்துள்ளமையினால் வடகீழ்ப்பருவக்காற்றுக் காலநிலை இங்கு செல்வாக்குச் செலுத்துகின்றது. இக்காலநிலை மூலமே இப்பிரதேசத்திற்கு மழைவீழ்ச்சி கிடைக்கின்றது.
# ஈச்சமோட்டை

## பண்பாட்டு அம்சங்கள்

### வீதிகள்

இப்பிரதேசம் போக்குவரத்தில் நல்லதொரு அபிவிருத்தியினைக் கண்டுள்ளது. இப்பிரதேசமானது ஒரேயொரு பிரதான வீதியை மட்டும் கொண்டுள்ளதோடு ஏனைய வீதிகள் அனைத்தும் அதிலிருந்து உட்செல்லும் சிறு வீதிகளாகக் காணப்படுகின்றன. இவ்வீதியானது பழைய பூங்கா வீதி, பூங்கன்குளம் வீதி என்பவற்றிக்கிடையில் அமைந்துள்ளதால் இப்பிரதேசத்திலுள்ள மக்களும் இப்பிரதேசத்தைச் சூழவுள்ள மக்களும் இப்பிரதேச பிரதான வீதியூடாகவே தமது போக்குவரத்தை மேற்கொள்கின்றனர். 2011ம் ஆண்டுக்கு முற்பட்ட காலப்பகுதியில் தார் வீதியாகக் காணப்பட்ட இவ்வீதி அதற்கு பிற்பட்ட காலத்தில் காபெட் இடப்பட்ட வீதியாக மாற்றப்பட்டதன் காரணமாக இவ்வீதியின் பயன்பாடு மேலும் அதிகரித்துள்ளது.
# ஈச்சமோட்டை

## பண்பாட்டு அம்சங்கள்

### குடியிருப்புக்கள்

ஈச்சமோட்டைப் பிரதேசமானது யாழ் நகருக்கு அண்மையில் அமைந்துள்ளதனால் இப்பிரதேசத்தில் அதிகமான மக்கள் வாழ்கின்றமை பிரதான காரணமாக விளங்குகிறது. இப்பிரதேசத்திலும் இதனைச்சூழவுள்ள பிரதேசத்திலும் அடிப்படைத் தேவைகளைப் பூர்த்தி செய்யக்கூடிய அனைத்து வசதிகளும் காணப்படுவதால் இப்பகுதியில் மக்கள் அதிகம் செறிந்து வாழ்கின்றனர். இப்பிரதேசத்திலுள்ள பிரதான வீதியின் இருமருங்கிலும் அதிகமான குடியிருப்புக்கள் காணப்படுகின்றன. யாழ்பெரு நகரில் மருத்துவ, சுகாதார, போக்குவரத்து, தொடர்பாடல் போன்ற அடிப்படை வசதிகள் விருத்தியுற்ற நிலையில் காணப்படுவதினால் மக்கள் தமது வாழிடத்தை அதற்கு அண்மித்த பிரதேசமாகிய இப்பிரதேசத்தைத் தெரிவு செய்து வாழ்ந்து வருகின்றனர். இப்பிரதேசத்தை அண்மித்த பிரதேசமான சுண்டிக்குளியில் யாழ் நகரின் பிரதான பாடசாலைகளான யாழ் பரி யோவான் கல்லூரி, சுண்டிக்குளி மகளிர் கல்லூரி போன்றன காணப்படுவதனால் இப்பிரதேசத்திலுள்ள அதிகமான மாணவர்கள் இப்பாடசாலைகளிலே கல்வி கற்கின்றனர். மேலும் யாழ் பிரதேச செயலகம், இலங்கை மின்சார சபை,யாழ்ப்பாணம் போன்ற நிர்வாக நிலையங்கள் அமைந்துள்ளதனால் தமது தேவைகளை இலகுவில் பூர்த்தி செய்யக்கூடிய தன்மை காணப்படுவதனால் இப்பிரதேசத்தை மக்கள் அதிகம் விரும்புகின்றனர், இதனால் அதிகமான குடியிருப்புக்களைக் கொண்ட பிரதேசமாக அப்பிரதேசம் காணப்படுகின்றது
# ஈச்சமோட்டை

## பண்பாட்டு அம்சங்கள்

### சனசமூக நிலையம்

இப்பிரதேசத்தில் காணப்படும் சமூக தொடர்புடைய நிலையங்களில் ஈச்சமோட்டை சனசமூக நிலையம் காணப்படுகிறது. இச்சனசமூக நிலையமானது மக்களுடன் மிகவும் நெருங்கிய தொடர்புடையதாகக் காணப்படுகிறது. மாதாந்த அங்கத்தவர் கூட்டம் கூடுதல், பிரதேச மக்களின் வாசிப்புப் பழக்கத்தை ஊக்குவிப்பதற்காக நாள் தோறும் பத்திரிக்கைகளைக் காட்சிப்படுத்துதல், வருடாந்த விளையாட்டப் போட்டிகளை நடாத்துதல், வறிய மக்களுக்கான உதவித்திட்டங்களை அரச நிறுவனங்களுடன் இணைந்து நடாத்துதல் போன்ற பல செயற்பாடுகளை மேற்கொள்கின்றது.
# ஈச்சமோட்டை

## பண்பாட்டு அம்சங்கள்

### வழிபாட்டுத்தலங்கள்

இப்பிரதேசத்தில் வாழ்கின்ற மக்கள் இந்து, கிறிஸ்தவம் போன்ற மதங்களைச் சேர்ந்தவர்களாகக் காணப்படுகின்றனர். இப்பிரதேசத்திலுள்ள வழிபாட்டுத்தலங்களை நோக்கும் போது இங்கு இந்து ஆலயமாகிய ஈச்சமோட்டை ஞான வைரவர் ஆலயம் காணப்படுகின்றது.
இவ்வாலயமானது இப்பிரதேசத்தின் பிரதான ஆலயமாகக் காணப்படுகிறது. இவ்வாலயத்தில் இடம்பெறும் விழாக்கள், சடங்குமுறைகள் என்பன சிறப்பாக மேற்கொள்ளப்படுகின்றன.
# ஈச்சமோட்டை

## பண்பாட்டு அம்சங்கள்

### குளங்கள்

இப்பிரதேசத்தில் காணப்படும் குளங்களானது மாரிகாலங்களில் மழை நீரானது இப்பிரதேசத்தினுள் தேங்கி நிற்காதவாறு பாதுகாக்கிறது. இப்பிரதேசத்தில் காணப்படும் வாய்க்கால்கள் ஊடாக மழை நீரானது இக்குளங்களைச் சென்றடைவதால் வெள்ளப்பெருக்கு என்பன ஏற்படாமல் பாதுகாக்கப்படுகிறது. இக்குளங்கள் இப்பிரதேசத்தின் கிழக்குப்பக்கமாகவும், மேற்குப்பக்கமாகவும் சிறிய குளங்களாகக் காணப்படுகின்றன.இவை அதிகளவில் ஆளமற்றுக்காணப்பட்டாலும் இவற்றின் பயன்பாடுகள் அதிகளவில் இப்பிரதேசத்திற்குத் தேவைப்படுகின்றன. இவை மாரி காலங்களில் அதிகளவு நீர் மட்டத்தினையும் கோடை காலங்களில் குறைந்தளவு நீர் மட்டத்தினையும் கொண்டு காணப்படுகின்றன. இக்குளத்தினை மேலும் பாதுகாப்பதற்காக அரசாங்கத்தினால் பல நடவடிக்கைகள் எடுக்கப்பட்டு வருகின்றன.
# ஈச்சமோட்டை

## பண்பாட்டு அம்சங்கள்

### விளையாட்டு மைதானம்

இப்பிரதேசத்தில் காணப்படும் விளையாட்டு மைதானமானது இப்பிரதேசத்தில் வசிக்கும் சிறுவர்களுக்கும் இளைஞர்களுக்கும் பொழுதுபோக்குமிடமாகக் காணப்படுகிறது. இப்பிரதேசத்திலுள்ள மைதானமானது இதனை அண்மித்துள்ள பிரதேசங்களிலுள்ள மைதானங்களை விட பரப்பில் பெரிய மைதானமாகக் காணப்படுவது இம்மைதானத்திற்குரிய சிறப்பியல்பாகும். ஏனைய பிரதேசங்களிலுள்ள விளையாட்டு அணிகள் தங்கள் விளையாட்டுப் போட்டிகளை நடாத்துவதற்காக இம்மைதானத்தையே தெரிவு செய்கின்றார்கள். இம்மைதானத்தில் கிரிக்கெட் போட்டிகள், உதைபந்தாட்டப்போட்டிகள் போன்றன அதிகமாக இடம்பெறுகின்றன.
# ஈச்சமோட்டை

## ஏனைய அம்சங்கள்

### அண்மையிலுள்ள பிரதேசங்கள்

இப்பிரதேசமானது சுண்டிக்குளி, கொய்யாத்தோட்டம், பாசையூர், கொழும்புத்துறை ஆகிய பிரதேசங்களுக்கு மத்தியில் அமைந்து காணப்படுகிறது. அந்த வகையில் மேற்குறிப்பிட்ட பிரதேசங்கள் அனைத்தும் ஈச்சமோட்டைப் பிரதேசத்தை அண்மித்த பிரதேசங்களாகக் காணப்படுகின்றன.
# ஈச்சமோட்டை

## ஏனைய அம்சங்கள்

### கிராம சேவகர் பிரிவு

இப்பிரதேசத்திற்குரிய கிராம சேவகர் பிரிவாக J/66 ஈச்சமோட்டை கிராம சேவகர் பிரிவு காணப்படுகிறது.
# ஈச்சமோட்டை

## ஏனைய அம்சங்கள்

### பிரதேச செயலாளர் பிரிவு

இப்பிரதேசத்திற்குரிய பிரதேச செயலாளர் பிரிவாக யாழ்ப்பாணம் பிரதேச செயலகம் காணப்படுகிறது.  
யாழ் பிரதேசசெயலக இணையத்தளம்  
இலங்கைப் புவியியல். கலாநிதி க.குணராசா
-
# மணல் திருவிழா

மணலைக் கொண்டு சிற்பங்கள் செய்து போட்டிகளை நடத்துவதே **மணல் திருவிழா** ஆகும். கல், மரம், வெண்கலம் போன்றவற்றில் உருவாக்குவது போல மணலிலும் சிற்பங்களை உருவாக்குகிறார்கள்.  
மணல் திருவிழா என்பது உலகத்தில் பரவலாக நடைபெறுவருகிறது. இந்தியாவில் ஒரிசா மாநிலம் பூரியில்மணல் திருவிழா நடைபெறுகிறது. பூரியில் சுதர்சன் பட்நாயக் என்னும் கலைஞர் சுனாமி பேரழிவினால் ஏற்பட்டநிகழ்வுகளை நினைவு கூரும் வகையில் மணலில் சிற்பங்களைச் செய்து காட்சிப்படுத்தியுள்ளார். இந்தியாவில் கோவாவிலும் மணல் விழா கோவா சுற்றுலாத் துறையின் கூட்டுறவால் நடத்துகிறார்கள்.  
அமெரிக்கா, இங்கிலாந்து, ஆத்திரேலியா, கனடா, செருமனி, இந்தோனேசியா, நெதர்லாந்து, பாக்கித்தான், போர்ச்சுக்கல் ரசியா, சுவிட்சர்லாந்து, துருக்கி ஆகிய நாடுகளில் இந்த மணல் திரு விழா நிகழ்கிறது.
# சசிகலா புஷ்பா

**சசிகலா புஷ்பா** தமிழக பாஜக துணைத் தலைவரும்,முன்னாள் இந்திய மாநிலங்களவை உறுப்பினரும் ஆவார். இவர் தூத்துக்குடி மாநகராட்சி மன்றத் தலைவராக 2011 முதல் 2014 வரை இருந்துள்ளார்.  
திமுகவைச் சேர்ந்த திருச்சி சிவா என்பவரை அடித்ததற்காக அஇஅதிமுகவில் இருந்து ஆகத்து 1,2016 அன்று நீக்கப்பட்டார். இவரை செயலலிதா அடித்ததாகவும், தனக்கு உரிய பாதுகாப்பு வழங்கக் கோரியும் மாநிலங்களவையில் முறையிட்டார்.
# சசிகலா புஷ்பா

## மறுமணம்

இவரது முன்னால் கணவரான லிங்கேசுவரா திலகனிடம் சட்ட ரீதியாக 2018ஆம் ஆண்டு மணமுறிவுப் பெற்றுக்கொண்டார். பின்பு ராமசாமி என்பவரை திருமணம் செய்யப்போவதாக ஊடக வாயிலாகத் தகவல்கள் பரவியது. இதற்கு எதிராக ராமசாமியின் மனைவியான சத்யபிரியா என்பவர் மதுரை குடும்பநல நீதிமன்றத்தில் வழக்குத் தொடர்ந்தார். தனக்கும் ராமசாமிக்கும் 2014ஆம் ஆண்டு திருமணம் நடைபெற்றது, அவருக்கும் எனக்கும் 2016ஆம் ஆண்டு பெண் குழந்தை பிறந்துள்ளது. அவர், என்னைப் பாலியல் ரீதியாகத் துன்புறுத்தியுள்ளார். தற்போது, எனக்குத் தெரியாமல் இன்னொரு திருமணம் செய்து கொள்ளவுள்ளார், அதைத் தடுக்க வேண்டும் என்று நீதிமன்றத்தில் வழக்குத் தொடர்ந்தார். இந்த வழக்கை விசாரித்த நீதிமன்றம் ராமசாமி மறுமணம் செய்ய விரும்பினால் சட்ட ரீதியாக அவரது மனைவியான சத்யாபிரியாவை மணமுறிவுப் பெற்றுக்கொண்டு திருமணம் செய்யலாம் என்றும் இந்த திருமணத்திற்கு தடைவிதித்தது. எனினும் நீதிமன்ற தடையைமீறி மார்ச்சு 26, 2018ஆம் ஆண்டு சசிகலா புஷ்பா-ராமசாமிக்கும் தில்லியில் திருமணம் நடைபெற்றது.
# சசிகலா (நடிகை)

**சசிகலா** (*Sasikala*) (பிறப்பு 27 July 1965) என்று தமிழில் அறியப்பட்ட **சசி கௌர் மல்கோத்ரா**(*Shashi Kaur Malhotra*) இந்திய திரைப்பட நடிகை ஆவார். தமிழில் இளமை காலங்கள் திரைப்படத்தில் அறிமுகமான இவர் சுமார் 33 தமிழ்த் திரைப்படங்களில் நடித்துள்ளார். *இரஜினி* என்ற பெயரில் தெலுங்குத் திரைப்பட உலகில் அறியப்பட்டார்.
# சசிகலா (நடிகை)

## திரைப்படங்கள்

தெலுங்கில் *தொரக்கனி தொங்கா*, (1988) , *பரஜால மனுஷி* (1990) *ரெண்டு ரெல்லு ஆறு* (1986), *சீதாராம கல்யாணம்* (1986), *ஆஹா நா பெல்லண்ட்டா* (1987), *மஜ்னு* (1987) உட்பட 150 திரைப்படங்களில் பணியாற்றியுள்ளார். *ஜெய் கர்நாடகா* (1989), *மிஸ்டர் இந்தியா* (இந்தி) (1987) *நீனு நக்கரே ஹாலு சக்கரே* (1991) (கன்னடம்) போன்ற படங்களிலும் நடித்தார். பின்னர் இவர் பரதனின் மலையாளப் படமான பத்தேயம் என்பதில் (1993) நடித்தார். தமிழ் திரையுலகில் சசிகலா என்று அழைக்கப்பட்டார்.
# சசிகலா (நடிகை)

## சொந்த வாழ்க்கை

டாக்டர் முல்லகிரி பிரவீன் என்பவரை 1998இல் திருமணம் செய்து கொண்டார்; இவர்களுக்கு 3 குழந்தைகள் உள்ளனர்.
# சசிகலா (நடிகை)

## சொந்த வாழ்க்கை

### திரைப்படங்கள்

1. *இளமை காலங்கள்* (1983) – Debut in Tamil
1. *மெட்ராஸ் வாத்தியார்* (1984)
1. *சட்டத்தை திருத்துங்கள்* (1984)
1. *குவா குவா வாத்துகள்* (1984)
1. *நாகம்* (1985)
1. *நவக்கிரக நாயகி* (1985)
1. *ஊமை விழிகள்* (1986)
1. *சங்கர் குரு* (1987)
1. *வெற்றி விழா* (1989)
1. *ஞான பறவை* (1990)
1. *என் பொட்டுக்கு சொந்தக்காரன்* (1991)
1. *உன்னை நெனச்சேன் பாட்டுபடிச்சேன்* (1992)
1. *ஊர் மரியாதை* (1992)
# மென்டே மக்கள்

**மென்டே மக்கள்** என்போர், சியேரா லியோனியில் உள்ள மிகப் பெரிய இனக்குழு ஒன்றைச் சார்ந்தோர் ஆவர். இவர்களது மக்கள்தொகை சியேரா லியோனியின் மக்கள்தொகையின் 30%க்குச் சற்று அதிகம். இவர்களது அயல் இனக்குழுவான தெம்னே மக்கள் இவர்களிலும் சற்றுக் கூடிய மக்கள்தொகை கொண்டவர்கள். மென்டே மக்கள் நாட்டின் தெற்கு மாகாணத்திலும், கிழக்கு மாகாணத்திலும் கூடுதலாக வாழ்கின்றனர். போ, கெனேமா, கைலாகுன், மோயம்பா ஆகியவை குறிப்பிடத்தக்க அளவில் மென்டே மக்களைக் கொண்ட நகரங்கள்.  
மென்டே மக்கள், மேற்காப்பிரிக்கா முழுவதிலும் பரந்து இருக்கும் பெரிய மக்கள் குழுவான மாண்டே மக்கள் குழுவைச் சேர்ந்தோராவர். மென்டேக்கள் பெரும்பாலும், வேளாண்மையையும், வேட்டையையும் தொழிலாகக் கொண்டுள்ளனர். உள்நாட்டுப் போரின் போது, மென்டே இனக்குழுவைச் சேர்ந்த அல்பா லெவாலியே என்பவரால் தோற்றுவிக்கப்பட்ட "குடிமக்கள் பாதுகாப்புப் படை" (Civil Defense Force) அரச படைகளுடன் சேர்ந்து போரிட்டது. இப்படையின் பிரிவுகளில் ஒன்றான மென்டே மக்களைக் கொண்ட காமசோர் படைப்பிரிவு பெரியதும், மிகப் பலம் பொருந்தியதுமான படைப்பிரிவாக விளங்கியது.  
மென்டேக்கள் இக்பா மென்டே (Kpa-Mende), கோலா மென்டே, சேவா மென்டே, வாய் மென்டே, கோ மென்டே ஆகிய பிரிவுகளாக உள்ளனர். இக்பா மென்டேக்கள் தெற்கே மோயம்பா மாவட்டத்தில் வாழ்கின்றனர். கோலா மென்டேக்கள், கெனேமா, புசேகுன் ஆகிய மாவட்டங்களுக்கு இடையில் உள்ள கோலா காட்டுப் பகுதியில் வாழ்கின்றனர். சேவா மென்டேக்கள் சேவா ஆற்றங்கரைப் பகுதிகளிலும், வாய் மென்டேக்கள் லைபீரியா, சியேரா லியோனியில் உள்ள புசேகுன் மாவட்டத்திலும் காணப்படுகின்றனர். கோ மென்டேக்கள் கைலாகுன் மாவட்டத்தில் உள்ளனர்.
# மாண்டே மக்கள்

**மாண்டே** அல்லது **மாண்டென்** என்பது, மேற்கு ஆப்பிரிக்காவில் இப்பகுதியைச் சேர்ந்த மாண்டே மொழிகளில் ஏதாவது ஒன்றைப் பேசுகின்ற பல்வேறு இனக்குழுக்களின் குடும்பம் ஆகும். பல்வேறுபட்ட மாண்டே குழுக்கள், பெனின், புர்க்கினா பாசோ, ஐவரி கோஸ்ட், சாட், கம்பியா, கானா, கினியா, கினி-பிசாவு, லைபீரியா, மாலி, மௌரித்தானியா, நைகர், நைசீரியா, செனகல், சியேரா லியோனி ஆகிய நாடுகளில் வாழ்ந்து வருகின்றன.நைகர்-கொங்கோ மொழிகளின் ஒரு கிளையான மாண்டே மொழிகள் கிழக்கு மாண்டே, மேற்கு மாண்டே என இரு பிரிவுகளாக உள்ளன.  
மாண்டே குடும்பத்தின் ஒரு கிளையாகிய மாண்டின்கா குழு, பண்டைய மேற்காப்பிரிக்கப் பேரரசுகளை நிறுவிய பெருமைக்கு உரியது. சோனின்கே, பம்பாரா, டியூலா என்பன ஏராளமான பிற மாண்டேக் குழுக்களுள் முக்கியமானவை. சிறிய மாண்டேக் குழுக்களில் லிக்பி, வாய், பிஸ்சா என்பன அடங்குகின்றன. மாண்டேக்கள் கரையோர மழைக்காடுகள் முதல் பாலைவனங்கள் வரை பல்வேறுபட்ட சூழல்களில் வாழ்கின்றனர். மொழிக் குழுக்களாக ஒழுங்குபடுத்தப்பட்டுள்ள இவர்கள் பல்வேறுபட்ட பண்பாடுகளையும், நம்பிக்கைகளையும் உடையவர்களாகக் காணப்படுகின்றனர்.
# ஹியூகோ வுட்

**ஹியூகோ வுட்** (*Hugo Woods*) (-1933) ஹியூகோ பிரான்சிஸ் அன்றேவ் வுட் என்று அறியப்படும் இவர் ஆங்கிலேய அரசால் 1855 ஆம் ஆண்டு காடுகளைப்பாதுகாக்கும் சட்டம் இயற்றி அதன் வழிவகையின் மூலம் 1915 ஆம் ஆண்டு அனுப்பப்பட்ட வனக் காவலர் ஆவார். இவர் இந்தியாவில் தமிழ் நாட்டுக்கும் கேரளாவிற்கும் இடைப்பட்ட மேற்கு தொடர்ச்சி மலையும், கிழக்குத் தொடர்ச்சி மலையும் இணையும் இடத்தில் பாதுகாக்கப்பட்டு வரும் ஆனைமலைப் பகுதியில் இருக்கும் காடுகளை அழிக்காமல் பாதுகாக்க அனுப்பப்பட்டார்.  
அப்போதே இந்திய வனப் பணி படித்த இவர் டாப்சிலிப் பகுதியில் அமைந்துள்ள உலாந்தி பள்ளத்தாக்கில் மவுன்ட் ஸ்டுவர்ட் என்ற காடுகளின் நடுவே அமைக்கப்பட்ட தனி வீட்டில் குடியேறி வாழ்ந்தார். இவரின் மரணத்திற்குப் பின்னர் இவரின் உடல் இக்காடுகளுக்கிடையே நல்லடக்கம் செய்யப்பட்டுள்ளது.
# வரித் தூக்கணம்

**வரித் தூக்கணம்** (*Streaked Weaver*)(*பிளோசியேசு மேன்யர்*) அல்லது **கருங்கீற்றுத் தூக்கணம்** என்பது பிளோசடே (Ploceidae) குடும்பத்தைச் சார்ந்த தூக்கணாங்குருவி சிற்றினம் ஆகும். இந்தச் சிற்றினம் நான்கு துணையினங்களைக் கொண்டுள்ளது.
# வரித் தூக்கணம்

## உடலமைப்பும் கள அடையாளங்களும்

பெருமளவில் காணப்படும் துணைச் சிற்றினமான *பி. மேன்யர் பிளாவிசெப்சு* சிட்டுக்குருவியை விட சற்று சிறியது. இதன் உடல் நீளம் 15 செ. மீ. ஆகும். **வளர்ந்த ஆண்** குருவியின் உச்சந்தலை அடர்மஞ்சள் நிறத்துடன், அதன் கீழே கருங்கபில நிறத்தில் காணப்படும். வெண்ணிற அடிப்பகுதியில் கரும்பழுப்புக் கீற்றுகள் காணப்படும்.
# வரித் தூக்கணம்

## பரம்பல்

கருங்கீற்றுத் தூக்கணாங்குருவிகள் இந்தியத் துணைக்கண்டம் (மத்திய பிரதேசம், மகாராஷ்டிரம் மற்றும் ராஜஸ்தானில் சில பகுதிகள் நீங்கலாக), ஐக்கிய அரபு அமீரகம், சவுதி அரேபியா, தென்கிழக்கு ஆசிய நாடுகளில் பரவலாகக் காணப்படுகின்றன. தமிழ்நாட்டில் பெரும்பாலான பகுதிகளில் இவை காணப்படுகின்றன.
# மாண்டே மொழிகள்

**மாண்டே மொழிகள்** என்பது, மேற்கு ஆப்பிரிக்காவில் பல நாடுகளில் பேசப்படும் பல்வேறு மொழிகளை ஒருங்கே குறிக்கிறது. மான்டின்கா, சோனின்கே, பம்பாரா, தியோவுலா, போசொ, மென்டே, சுசு, வாய் போன்ற பல்வேறு இனக்குழுக்களை உள்ளடக்கிய மாண்டே இனக்குழுக் குடும்பத்தைச் சேர்ந்த மக்கள் இம்மொழியைப் பேசுகின்றனர். புர்க்கினா பாசோ, மாலி, செனகல், கம்பியா, கினியா, கினி-பிசாவு, சியேரா லியோனி, லைபீரியா, ஐவரி கோஸ்ட் போன்ற நாடுகளில் இம்மொழிகளைப் பேசுவோர் மில்லியன் கணக்கில் உள்ளனர். மாண்டே மொழிகள், நைகர்-கொங்கோ மொழிக்குடும்பத்தின் ஒரு கிளை எனவே கருதப்பட்டு வருகிறது. எனினும் இவ்வகைப்பாடு எப்போதும் சர்ச்சைக்கு உரியதாகவே இருந்து வருகிறது.
# மாண்டே மொழிகள்

## வரலாறு

மாண்டே மொழிகளின் வயது குறித்துப் பல்வேறு கருத்துக்கள் நிலவுகின்றன. மாண்டே மொழிகள் நைகர்-கொங்கோ மொழி குடும்பத்தின் ஒரு கிளை எனும் கருத்துக்கொண்ட கிரீன்பர்க் என்பவர், தற்காலத்துக்கு முன் 7000 காலப்பகுதியிலேயே மாண்டே மொழிகள், பிரியத் தொடங்கிவிட்டதாகக் கூறுகிறார். இம்மொழியைப் பேசியோர் புதிய கற்காலப் பண்பாட்டுக்கு உரியவர்களாக இருந்தனர். "பசு", "ஆடு", "பயிர்" செய்தல் போன்றவற்றுக்குரிய மாண்டேச் சொற்கள் இதனைக் குறித்துக் காட்டுகின்றன.
# மாண்டே மொழிகள்

## வகைப்பாடு

பெரும்பாலான நைகர்-கொங்கோ மொழிகளுடைய உருபனியல் இயல்புகள் சில மாண்டே மொழிகளில் காணப்படவில்லை. இவ்வாறான இயல்புகள் உருவாவதற்கு முந்திய காலத்திலேயே மாண்டே மொழிகள் பிரிந்து விட்டதாலேயே இவ்வாறு ஏற்பட்டிருக்கக்கூடும் என பிளெஞ்ச் என்பவர் விளக்குகிறார். துவ்யர் என்பார், மாண்டே மொழிகளைப் பிற நைகர்-கொங்கோ கிளைகளுடன் ஒப்பிட்டு, மாண்டே மொழிகள் கூடிய அளவுக்குப் பிற கிளைகளிலிருந்து விலகிக் காணப்பட்டாலும், அனைத்தும் ஒரே குடும்பத்தைச் சேர்ந்தவையே என்கிறார். டிம்மென்டால் என்பவர், மாண்டே மொழிகள், நைகர்-கொங்கோவின் கிளையாக இருப்பதற்குரிய சான்றுகள் மிகக் குறைவே எனக் கூறுவதுடன், இதை ஒரு தனிக் குடும்பமாகக் கொள்வதே பொருத்தம் என்கிறார்.
# வெரித்தாஸ் வானொலி

**வெரித்தாசு வானொலி ஆசியா** (*Radio Veritas Asia*) என்பது ஆசிய மக்களுக்காக சிற்றலை வரிசையில் ஒலிபரப்பாகும் ஒரு கத்தோலிக்க சமய, சமூக வானொலி சேவை ஆகும். இது பிலிப்பீன்சு நாட்டின் குவிசோன் நகரில் இருந்து ஒலிபரப்பாகிறது. இது பிலிப்பீன் வானொலி கல்வி, மற்றும் தகவல் மையத்தினால் நிருவகிக்கப்படுகின்றது. இம்மையம் முன்னர் மணிலா கத்தோலிக்க மறைமாவட்டத்தினால் நிருவகிக்கப்பட்டு வந்தது.
# வெரித்தாஸ் வானொலி

## வரலாறு

1958 திசம்பரில் இடம்பெற்ற தென்கிழக்காசிய கத்தோலிக்க ஆயர் மாநாட்டில் தென்கிழக்காசியாவில் வானொலி நிலையம் ஒன்றை ஆரம்பிக்கும் தீர்மானம் நிறைவேற்றப்பட்டது. 11 ஆண்டுகளின் பின்னர் 1969 ஏப்ரல் 11 இல் வெரித்தாசு வானொலி நிலையம் ஆரம்பிக்கப்பட்டது. *வெரித்தாஸ்* என்பது இலத்தீன் மொழியில் *உண்மை* எனப் பொருள்.  
இவ்வானொலி நிலையத்திற்குத் தேவையான உதவிகள் வத்திக்கானில் உள்ள மறைபரப்புச் செயலகத்திலிருந்தும், செருமனியில் உள்ள மிசியோ என்ற அறநிறுவனத்திடம் இருந்தும், வேறு சில அறநிறுவனங்களிடம் இருந்தும் கிடைக்கின்றன.
# வெரித்தாஸ் வானொலி

## நோக்கம்

ஆசிய மக்களுக்கு அவர்களுடைய மொழியில் இயேசு கிறித்துவின் நற்செய்திகளை அறிவிப்பது, மனித வளர்ச்சிக்குத் தேவையான பயன்மிக்க கருத்துகளை அளிப்பது போன்றவை வெரித்தாசு வானொலியின் முக்கிய நோக்கங்களாகும்.
# வெரித்தாஸ் வானொலி

## மொழிகள்

வெரித்தாசு வானொலி தமிழ், சிங்களம், பர்மியம், உருது உட்பட பல மொழிகளில் மணிலாவில் இருந்து ஒலிபரப்பப்படுகிறது. ஒவ்வொரு மொழிப் பிரிவிற்கும் ஒரு பொறுப்பாளரும், அவருக்கு உதவியாளர்களும் பணியாற்றுகின்றனர்.
# வெரித்தாஸ் வானொலி

## மொழிகள்

### தமிழ்ப்பணி

தமிழ் மொழியிலான நிகழ்ச்சி "வெரித்தாசு வானொலி தமிழ்ப்பணி" என அழைக்கப்படுகிறது. 1976 நவம்பர் 1 முதல் தமிழ்ப்பணியின் ஒலிபரப்பு நடத்தப்பட்டு வருகிறது. இதன் முதலாவது தயாரிப்பாளராக எம். ஏ. சுவாமி என்பவர் பொறுப்பேற்றார். தமிழ்ப்பணி இலங்கை-இந்திய நேரப்படி நாள்தோறும் காலை 7 மணி முதல் 7:30 வரையும், மாலை 7:30 முதல் 8 மணி வரையும் ஒலிபரப்பப்படுகின்றது.
# கேம்பிரிச்சு ஆங்கிலம்: முன்னோட்ட ஆங்கிலத் தேர்வு

**கேம்பிரிச்சு ஆங்கிலம்: முன்னோட்ட ஆங்கிலத் தேர்வ** (*Cambridge English: Preliminary English Test (PET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: முன்னோட்ட ஆங்கிலத் தேர்வு நாளாந்தத் தேவைகளுக்காக ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவுத் தரமாகவுள்ளது.  
கேம்பிரிச்சு ஆங்கிலம்: முன்னோட்ட ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.
# பம்பாரா மக்கள்

**பம்பாரா மக்கள்**, முக்கியமாக மாலியிலும், கினியா, புர்க்கினா பாசோ, செனகல் ஆகிய நாடுகளிலும் வாழும் மாண்டே மக்கள் ஆவர். பம்பாரா மொழியில் இவர்களை **பமானா**, **பன்மானா** போன்ற பெயர்களால் குறிப்பிடுவர். இவர்கள் மாண்டே இனக்குழுக்களுள் மிகப்பெரிய குழுக்களுள் ஒன்றாக கருதப்படுகின்றனர். மாலியில் முக்கியமான மாண்டே குழுவாக இவர்கள் உள்ளனர். மாலியின் மக்கள்தொகையில் 80% பம்பாரா மொழியைப் பேசுகின்றனர்.
# பம்பாரா மக்கள்

## வரலாறு

பம்பாராக்கள், மாண்டின்கா மக்களில் அரச குலத்தவராகத் தோன்றினர். இவர்கள் 13ம் நூற்றாண்டில் மாலிப் பேரரசைத் தோற்றுவித்தனர். பம்பாராக்களும், மாண்டின்காக்களும் மாண்டே இனக்குழுக் குடும்பத்தைச் சேர்ந்தவர்கள். அறியப்பட்ட இவர்களது மிகப் பழைய வரலாற்றின்படி, இவர்கள் இன்று தெற்கு மௌரித்தானியாவின் சகாரா பாலைவனப் பகுதிக்குள் அடங்கிப்போய்விட்ட திச்சிட் பகுதியில் வாழ்ந்ததாகத் தெரிகிறது. கிமு 2500 அளவில் இப்பகுதியில் நகர மையங்கள் தோன்ற ஆரம்பித்திருந்தன. கிமு 250 அளவில், மாண்டே துணைக்குழுவான போசோக்கள் ஜென்னே நகரத்தை நிறுவினர். கிபி 300 - கிபி 1000 காலப்பகுதியில், இன்னொரு மாண்டே குழுவான சோனின்கே மேற்கு மாலியில் முக்கியத்துவம் பெற்று கானாப் பேரரசை ஆட்சி செய்தது. கிபி 1600க்குப் பின்னர் மாண்டே சோங்காய்ப் பேரரசு கலைக்கப்பட்டபோது, நைகர் ஆற்றுப் படுகைக் கரையோரம் வாழ்ந்த மாண்டே மொழிகளைப் பேசும் குழுக்கள் உட்பகுதிகளை நோக்கிச் சென்றன. மாலிப் பேரரசு வீழ்ச்சியடையத்தொடங்கிய பின்னர், 1740களில், பமானாப் பேரரசின் எழுச்சியுடன் பம்பாராக்கள் மீண்டும் வெளிப்பட்டனர்.  
பம்பாரா என்னும் சொல்லின் தோற்றம் அதன் பொருள் என்பன குறித்துத் தற்கால வரலாற்றாளர்கள், இனவியலாளரிடையே ஒத்த கருத்துக் காணப்படாவிட்டாலும், இச்சொல் 18ம் நூற்றாண்டின் தொடக்கப் பகுதியைச் சேர்ந்த குறிப்புகளில் காணப்படுகின்றது. இன - மொழிக் குழுவைக் குறிக்கும் பொதுவான பயன்பாட்டுக்குப் புறம்பாக இச்சொல், மேல் செனகல்-நைகர் பகுதிகளாக இருக்கலாம் எனக் கருதப்படும் ஆப்பிரிக்காவின் உட்பகுதிகளிலில் இருந்து பிடிக்கப்பட்ட ஆப்பிரிக்கர்களைக் குறிக்கவும் பயன்பட்டது. 1730களிலேயே அடிமை வணிக நிலையான கோரீயில், பெரெஞ்சு உயர் வர்கத்தினரிடம் ஏற்கெனவே அடிமைகளாக இருந்தோரைக் குறிக்க *பம்பாரா* என்னும் சொல் பயன்பட்டது.
# கேம்பிரிச்சு ஆங்கிலம்: ஆங்கிலத்தில் முதல் சான்றிதழ்

**கேம்பிரிச்சு ஆங்கிலம்: ஆங்கிலத்தில் முதல் சான்றிதழ்** (*Cambridge English: Certificate in English (FCE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: இது மேல்-நடுத்தர, பன்னாட்டு ஆங்கிலத் தரம் ஆகும்.  
கேம்பிரிச்சு ஆங்கில மொழி மதிப்பீடு வழங்கும் கேம்பிரிச்சு ஆங்கிலம்: ஆங்கிலத்தில் முதல் சான்றிதழ் அதிகம் பரவலாக பரீட்சார்த்திகளால் பங்குபற்றப்படும் தேர்வுகளில் ஒன்று ஆகும். இது வாணிபம், தொழிற்சாலை, பல்கலைக்கழகங்கள், உயர் கல்வி நிறுவனங்கள் ஆகியவற்றால் ஏற்றுக் கொள்ளப்படுகின்றது. இதன் மூலம், நாளாந்த வேலையிலும் கல்விச் செயற்பாடுகளிலும் எழுதவும் பேசவும் முடியும் என கருதப்படுகின்றது.  
கேம்பிரிச்சு ஆங்கிலம்: ஆங்கிலத்தில் முதல் சான்றிதழ் இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (4 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.
# மாலிப் பேரரசு

வரலாற்றில் **மாண்டென் குருஃபாபா** எனவும் அறியப்படும் **மாலிப் பேரரசு** 1230 - 1600 காலப்பகுதியில் மேற்கு ஆப்பிரிக்காவில் நிலவிய மாலின்கே/பம்பாரா/மாண்டின்கா/தியுலாப் பேரரசு ஆகும். சூன்யாத்தா கெயித்தா என்பவரால் நிறுவப்பட்ட இப்பேரரசு, இதன் ஆட்சியாளர்களின், குறிப்பாக மான்சா மூசாவின் செல்வத்துக்காகப் பெரிதும் அறியப்பட்டது. மாலிப் பேரரசே மேற்கு ஆப்பிரிக்காவின் மிகப்பெரிய பேரரசு. பேரரசுக்கு அருகின் இருந்த பகுதிகளிலும், இதன் சிற்றரசுகள், மாகாணங்கள் என்பவற்றைக் கொண்டிருந்த பிற பகுதிகளிலும் தமது மொழி, சட்டங்கள், பழக்க வழக்கங்கள் ஆகியவற்றைப் பரவச் செய்ததன் மூலம் அப்பகுதிகளின் பண்பாட்டில் பெரும் செல்வாக்குச் செலுத்தியது.  
சகாராவில் உள்ள பாறை ஓவியங்கள், சகாரா வளமாகவும் காட்டு விலங்குகள் நிறைந்தும் விளங்கிய கிமு 10,000 காலப்பகுதியிலேயே வடக்கு மாலியில் குடியேற்றங்கள் இருந்ததைக் காட்டுகிறது. கிமு 300 ஆண்டுக் காலப்பகுதியில், பெரிய ஒழுங்கு முறைப்பட்ட குடியேற்றங்கள், குறிப்பாக ஆப்பிரிக்காவின் மிகப்பழைய நகரமான ஜென்னேக்கு அருகில் உருவாகின. கிபி 6ம் நூற்றாண்டளவில், பொன், உப்பு, அடிமைகள் ஆகியவற்றின் இலாபம் தருகின்ற சகாரா ஊடான வணிகம் தொடங்கியது. இது மேற்கு ஆப்பிரிக்காவின் பேரரசுகள் தோன்ற வழிவகுத்தது.
# கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்

**கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்** (*Cambridge English: Certificate in Advanced English (CAE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது மொழிகளுக்கான குறிப்புதவியின் பொது ஐரோப்பிய கட்டமைப்பின் சி1 (Level C1) மட்டத்திற்குச் சமமானது ஆகும். இது கல்வி, தொழில், குறியேறல் ஆகியவற்றுக்காக பயன்படுத்தப்படுகின்றது.
# கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

**கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்** (*Cambridge English: Certificate of Proficiency in English (CPE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது கேம்பிரிச்சு ஆங்கில மொழி வழங்கும் மிகத் திறமையான தரமும் உயர்தர ஆங்கில மட்டத்தையும் காட்டும் ஒன்று ஆகும். இது முதலில் 1913 இல் அறிமுகப்படுத்தப்பட்டது. தற்போதும் ஆங்கிலத்தில் உயர் மட்ட தரத்தை, ஆங்கிலத்தை தாய் மொழியாகக் கொண்ட ஒருவரின் அளவிற்கு பரீட்சிக்க தேர்வு இடம் பெறுகின்றது.  
கேம்பிரிச்சு ஆங்கிலம்: ஆங்கிலத்தில் திறமையான சான்றிதழ் மொழிகளுக்கான குறிப்புதவியின் பொது ஐரோப்பிய கட்டமைப்பின் சி2 (Level C2) மட்டத்திற்குச் சமமானது ஆகும். அத்தோடு, உலகளவில் பல வாணிப, கல்வி நிறுவனங்கள் ஆங்கில தேர்ச்சியின் தனிச்சிறப்பு மட்டத்தில் சான்றாக இதனைக் கருதுகின்றன.
# 4-அமினோகுயினோலின்

**4-அமினோகுயினோலின்** *(4-Aminoquinoline)* என்பது குயினோலினுடைய 4-நிலையில் அமினோ தொகுதி இடம்பெற்றிருக்கும் வகையிலான சேர்ம வடிவமாகும். C<sub>9</sub>H<sub>8</sub>N<sub>2</sub> என்பது இதனுடைய மூலக்கூற்று வாய்ப்பாடாகும்.  
4-அமினோகுயினோலின் சேர்மத்தின் பல்வேறு வழிப்பொருட்கள் மலேரியா எதிர்ப்பு முகவர்களாக இரத்தச் சிகப்பணு பிளாசுமோடியத் தொற்றுகளுக்கு சிகிச்சையளிப்பதற்குப் பயன்படுகின்றன. அமோடியாகுயின், குளோரோகுயின், ஐதராக்சிகுளோரோகுயின் உள்ளிட்டவை இதற்கான சில உதாரணங்களாகும்  
.
# உமா ரமணன்

**உமா ரமணன்** (*Uma Ramanan*, 1954/1955 – 1 மே 2024) தமிழ்த் திரைப்படப் பின்னணிப் பாடகியாவார். இந்தியாவின் தமிழ்நாட்டைச் சேர்ந்த இவர் தமிழில் நூற்றுக்கணக்கான பாடல்களைப் பாடியுள்ளார். இவர் 35 ஆண்டுகளில் 6,000 இற்கும் மேற்பட்ட மேடைக் கச்சேரிகளில் பல பாடல்களைப் பாடினார்.
# உமா ரமணன்

## பின்னணிப் பாடகியாக

இரமணனின் மேடை நிகழ்ச்சிகளில் உமா பாடிக்கொண்டிருக்கும்போது, பிரபலத் தயாரிப்பாளரும்-ஒளிப்பதிவாளருமான ஜானகிராமன் 1976 இல் வெளிவந்த தனது இந்தித் திரைப்படமான "பிளே பாய்" திரைப்படத்தில் இருவருக்கும் சோடிப் பாடலை வழங்கினார். 1977 இல் ஏ. பி. நாகராஜன் இயக்கிய "ஸ்ரீ கிருஷ்ண லீலா" என்ற தமிழ்த் திரைப்படத்திலும், இசையமைப்பாளர் எஸ். வி. வெங்கட்ராமனின் கடைசிப் பணிகளில் ஒன்றிலும் பாடுவதற்கான வாய்ப்பு இந்த இணையருக்குக் கிடைத்தது. 1980 இல் ஏ. வி. ரமணன் இசையமைத்த நீரோட்டம் திரைப்படத்தில் உமா பாடினார். இருப்பினும், அதே ஆண்டில் இளையராஜா இசையமைப்பில் வெளிவந்த நிழல்கள் திரைப்படத்தில் "பூங்கதவே தாழ் திறவாய்" பாடல் தான் இவரை முன்னணி பாடகிகளின் பட்டியலில் கொண்டு வந்தது. இது அவருக்கு ஒரு பெரிய தொழில் வாய்ப்பை அளித்தது. மேலும் உமா இளையராஜாவுடன் தனியாக 100 இற்கும் மேற்பட்ட பாடல்களைப் பதிவு செய்தார்.  
}}
# ஜென்சி அந்தோனி

**ஜென்சி ஜோர்ஜ்** (*Jensy Gregory*) முன்னர் ஜென்சி அந்தோணி ஒரு தென்னிந்தியத் திரைப்படப் பின்னணிப் பாடகி ஆவார். இவர் இசையமைப்பாளர் இளையராஜாவின் இசையில் உருவான சில பாடல்களைப் பாடியுள்ளார்.
# ஜென்சி அந்தோனி

## தொழில் வாழ்க்கை

ஜென்சி ஓர் இசைக்குடும்பத்தில் பிறந்தவர் என்பதால் அவர் வாழ்வில் இசை மிக இளம் வயதிலேயே கைகூடியது. தமிழ்த் திரையுலகுக்கு ஒரு புதிய பெண் குரலை அறிமுகப் படுத்த எண்ணியிருந்த இசையமைப்பாளர் இளையராஜா மலையாளத்தில் கிறித்தவப் பாடல்களைப் பாடிக்கொண்டிருந்த இவரைப் பற்றிக் கேள்விப்படவே, இவரைத் தாம் இசையமைத்துக் கொண்டிருந்த "திரிபுரசுந்தரி" என்ற படத்தில் "வானத்துப் பூங்கிளி" என்ற பாடலைப் பாட அறிமுகப் படுத்தினார். அதைத் தொடர்ந்து "முள்ளும் மலரும்", "ப்ரியா போன்ற வெற்றிப்படங்களில் பாடினார். 1978 முதல் 1982 வரை பல வெற்றிப்படங்களில் பாடிக் கொண்டிருந்த இவர், திருமணத்துக்குப் பிறகு திரைப்படத் தொழிலைக் கைவிட்டுவிட்டுக் கிறித்தவச் சமயப் பாடல்களை மட்டும் பாடத் தொடங்கினார்.
# ஜென்சி அந்தோனி

## இல்வாழ்க்கை

ஜென்சி 1983-இல் கிரெகரி தாமஸ் என்ற மலையாளத் தொழிலதிபரை மணந்தார். இவர்களுக்கு நித்தின் என்ற மூத்த மகனும், நூபியா என்ற இளைய மகளும் இருக்கிறார்கள்.
# ஜென்சி அந்தோனி

## பாடிய சில பாடல்கள்

| ஆண்டு | திரைப்படம் | பாடல் | இசை | பாடகர்கள் |
| --- | --- | --- | --- | --- |
| 1978 | *திரிபுரசுந்தரி* | வானத்துப் பூங்கிளி | இளையராஜா | எஸ். ஜானகி, ஜென்சி |
| *முள்ளும் மலரும்* | அடி பெண்ணே | இளையராஜா | ஜென்சி |  |
| *வட்டத்துக்குள் சதுரம்* | ஆடச் சொன்னாரே | இளையராஜா | ஜென்சி |  |
| *சொன்னது நீதானா* | அலங்கார பொன் ஊஞ்சலே | இளையராஜா | ஜென்சி |  |
| *ப்ரியா* | ௭ன் உயிர் நீதானே | இளையராஜா | கே. ஜே. யேசுதாஸ், ஜென்சி |  |
| 1979 | *புதிய வார்ப்புகள்* | தம்தன நம்தன | இளையராஜா | ஜென்சி, பி. வசந்தா, குழுவினர் |
| *புதிய வார்ப்புகள்* | இதயம் போகுதே | இளையராஜா | ஜென்சி |  |
| *நிறம் மாறாத பூக்கள்* | ஆயிரம் மலர்களே | இளையராஜா | ஜென்சி, மலேசியா வாசுதேவன், எஸ். பி. சைலஜா |  |
| - | *நிறம் மாறாத பூக்கள்* | இரு பறவைகள் | இளையராஜா | ஜென்சி |
| *அன்பே சங்கீதா* | கீதா சங்கீதா | இளையராஜா | ஜெயச்சந்திரன், ஜென்சி |  |
| *கடவுள் அமைத்த மேடை* | மயிலே மயிலே | இளையராஜா | எஸ். பி. பாலசுப்ரமணியம், ஜென்சி |  |
| *பகலில் ஒரு இரவு* | தோட்டம் கொண்ட ராசாவே | இளையராஜா | இளையராஜா, ஜென்சி, குழுவினர் |  |
| *அழகே உன்னை ஆராதிக்கிறேன்* | ஹேய் மஸ்தானா | இளையராஜா | எஸ். பி. பாலசுப்ரமணியம், ஜெயச்சந்திரன், வாணி ஜெயராம், ஜென்சி |  |
| *முகத்தில் முகம் பார்க்கலாம்* | அக்கா ஒரு ராஜாத்தி | இளையராஜா | ஜென்சி |  |
| *பூந்தளிர்* | ஞான் ஞான் பாடும் | இளையராஜா | ஜென்சி |  |
| 1980 | *எல்லாம் உன் கைராசி* | நான் உன்னைத் திரும்பத் திரும்ப | இளையராஜா | ஜென்சி |
| *ஜானி* | என் வானிலே | இளையராஜா | ஜென்சி |  |
| *கரும்பு வில்* | மீன்கொடி தேரில் | இளையராஜா | ஜென்சி, குழுவினர் |  |
| *உல்லாசப்பறவைகள்* | தெய்வீக ராகம் | இளையராஜா | வாணி ஜெயராம், ஜென்சி |  |
| 1981 | *டிக் டிக் டிக்* | பூ மலர்ந்திட நடமிடும் | இளையராஜா | ஜென்சி, கே. ஜே. யேசுதாஸ் |
| *அலைகள் ஓய்வதில்லை* | காதல் ஓவியம் | இளையராஜா | இளையராஜா, ஜென்சி |  |
| *அலைகள் ஓய்வதில்லை* | வாடி என் கப்பைக்கிழங்கே | இளையராஜா | பாஸ்கர், கங்கை அமரன், இளையராஜா, ஜென்சி |  |
| *அலைகள் ஓய்வதில்லை* | விழியில் விழுந்து | இளையராஜா | இளையராஜா, ஜென்சி, எஸ். பி. சைலஜா |  |
| *பனிமலர்* | பனியும் நானே மலரும் நீயே | இளையராஜா | எஸ். பி. பாலசுப்ரமணியம், ஜென்சி |  |
| 1982 | *ஈரவிழிக் காவியங்கள்* | என் கானம் இன்று அரங்கேறும் | இளையராஜா | இளையராஜா, ஜென்சி |
| *எங்கேயோ கேட்ட குரல்* | ஆத்தோர காத்தாட | இளையராஜா | ஜென்சி |  |
| *மெட்டி* | கல்யாணம் என்னை முடிக்க | இளையராஜா | ஜென்சி, ராதிகா, ராஜேஷ், குழுவினர் |  |
| *பூத்து நிக்குது காடு* | எச்சில் இரவுகள் | இளையராஜா | மலேசியா வாசுதேவன், ஜென்சி |  |
| *ஆத்தோரம் காத்தாட* | எங்கேயோ கேட்ட குரல் | இளையராஜா | ஜென்சி |  |
| *பூச்சூடிப் பொட்டும் வெச்சு* | பொன்னி | இளையராஜா | ஜென்சி |  |
# பி. எஸ். சசிரேகா

**பி. எஸ். சசிரேகா** (*B. S. Sasirekha*) என்பவர் தமிழ்த் திரைப்படப் பின்னணிப் பாடகியாவார்.பொண்ணுக்குத் தங்க மனசு (1973) என்ற திரைப்படத்தில் "தஞ்சாவூரு சீமையிலே கண்ணு தாவி வந்தேன் பொன்னியம்மா" என்ற பாடலை எஸ். ஜானகி, சீர்காழி கோவிந்தராஜன் ஆகியோருடன் இணைந்து பாடினார். இப்பாடலே பி. எஸ். சசிரேகாவின் முதற்பாடலாகும்.
# பி. எஸ். சசிரேகா

## பாடிய சில பாடல்கள்

| திரைப்படம் | பாடல் | உடன் பாடியோர் | இசை | பாடலாசிரியர் | குறிப்புகள் |
| --- | --- | --- | --- | --- | --- |
| பொண்ணுக்குத் தங்க மனசு | தஞ்சாவூரு சீமையிலே | எஸ். ஜானகி, சீர்காழி கோவிந்தராஜன் | முத்துலிங்கம் | முதற்பாடல் |  |
| ஒரு ஓடை நதியாகிறது | தென்றல் ௭ன்னை முத்தமிட்டது | கிருஷ்ணசந்தர் | இளையராஜா | வைரமுத்து |  |
| ராஜ பார்வை | விழியோரத்து | கமல் ஹாசன் | இளையராஜா | கங்கை அமரன் |  |
| ஊமை விழிகள் | மாமரத்து பூவெடுத்து | எஸ். என். சுரேந்தர் | ஆபாவாணன், **மனோஜ் கியான்** | ஆபாவாணன் |  |
| ஊமை விழிகள் | கண்மணி நில்லு காரணம் சொல்லு | எஸ். என். சுரேந்தர் | ஆபாவாணன், **மனோஜ் கியான்** | ஆபாவாணன் | } |
# நீட் தேர்வு (இளநிலை மருத்துவம்)

**நீட் தேர்வு** (*National Eligibility cum Entrance Test*)என்பது பொது மருத்துவம், பல் மருத்துவம் துறையில் சேர்வதற்கு இந்திய அளவில் நடைபெறும் நுழைவுத்தேர்வு ஆகும்.
# நீட் தேர்வு (இளநிலை மருத்துவம்)

## தோற்றம்

இந்திய மருத்துவக் குழுமம் சட்டம் - 1956-ன் 2018 திருத்தம் மற்றும் பல் மருத்துவர் சட்டம் 1948-ன் 2018 திருத்தம் ஆகியவற்றின்படி அகில இந்திய அளவிலான தேசிய தகுதி மற்றும் நுழைவுத் தேர்வானது, இந்திய அரசின் மத்திய சுகாதாரம் மற்றும் குடும்ப நலத்துறையின் கீழான, அகில இந்திய மருத்துவக் குழுமத்தால் அங்கீகரிக்கப்பட்ட மருத்துவ மற்றும் பல் மருத்துவக் கல்லூரிகளுக்கான (அனைத்திந்திய மருத்துவ அறிவியல் கழகத்தின் கட்டுப்பாட்டில் வரும் மருத்துவக் கல்லுாரிகள் மற்றும் ஜவஹர்லால் பட்டமேற்படிப்பு மருத்துவக்கல்வி மற்றும் ஆராய்ச்சி நிறுவனம் நீங்கலாக) சேர்க்கைக்கான தகுதியை நிர்ணயிப்பதற்காக நடுவண்இடைநிலைக்கல்விவாரியத்தால் நடத்தப்படுகிறது.
இதன்படி 5 மே, 2013 முதல் இந்த நுழைவுத் தேர்வு நடத்தப்படுகிறதுது. 2019-ஆம் ஆண்டு முதல் இந்த நுழைவுத்தேர்வை தேசியத் தேர்வு முகமை நடத்துகிறது.  
நடுவண் இடைநிலைக் கல்வி வாரியம் நடத்தும்இத்தேர்வுஅகிலஇந்தியமருத்துவ நுழைவுத்தேர்விற்கு (All India Pre Medical Test (AIPMT)) மாற்றாக அறிமுகப்படுத்தப்பட்டது. ந்தநுழைவுத்தேர்வானதுஅனைத்துஅரசுக் கல்லூரிகளுக்கும்தனியார்கல்லூரிகளுக்கும் பொருந்தும். தமிழ்உள்ளிட்ட 13 மொழிகளில்தேர்வுநடத்தப்படும்என்றுஅரசு தெரிவித்தது.
# நீட் தேர்வு (இளநிலை மருத்துவம்)

## தமிழகத்தின் நிலை

ஜெயலலிதா முதல்வராக இருந்த போது நீட் தேர்விற்கு எதிர்ப்பு தெரிவித்து முதன்மை அமைச்சருக்கு கடிதம் எழுதினார். இது குறித்து உச்சநீதிமன்றத்திலும் வழக்கு தொடுக்கப்பட்டது. செயலலிதா மருத்துவமனையில் சிகிச்சை பெற்ற காலத்தில், நவம்பர் 23-ம் நாள், இத்திட்டம் தமிழத்தில் செயல்படுத்தப்படும் என்று அரசாணை வெளியிடப்பட்டது.. தமிழ், உள்ளிட்ட 8 மொழிகளில் தேர்வு நடத்தப்படும் என்று பின்னர் அறிக்கை வெளியிடப்பட்டது.
2017ஆம் ஆண்டில் அரியலூர் மாவட்டத்தைச் சேர்ந்த ச. அனிதா எனும் மாணவி தூக்கிட்டு தற்கொலை செய்துகொண்டார். இதனைத் தொடர்ந்து தமிழ்நாட்டில் அரசியற்கட்சிகள், சமுதாய அமைப்புகள் போராட்டங்களில் ஈடுபட்டனர்.
2018ஆம் ஆண்டில் "நீட்" தேர்வின் போது தமிழகத்தில் போதுமான தேர்வு மையங்கள் ஒதுக்கப்படாமல் ஒரு குறிப்பிட்ட அளவிலான மாணவர்கள் இராஜஸ்தான் மற்றும் கேரளாவில் உள்ள மையங்கள் ஒதுக்கப்பட்டு அங்கு சென்று தேர்வு எழுதும் நிலை ஏற்பட்டது. 2018ஆம் ஆண்டில் நீட் தேர்வு முடிவுகள் வெளியான போது விழுப்புரம் மாவட்டம், பெருவளுர் கிராமத்தைச் சேர்ந்த கூலித்தொழிலாளியின் மகளான பிரதீபா தற்கொலை செய்து கொண்டுள்ளார். மாநில அரசு நடத்திய 12 ஆம் வகுப்பு அரசு பொதுத்தேர்வில் 93.75 விழுக்காடு மதிப்பெண் பெற்றவர் என்பது குறிப்பிடத்தக்கது.
# நீட் தேர்வு (இளநிலை மருத்துவம்)

## இட ஒதுக்கீடு

### தமிழ்நாட்டில் இட ஒதுக்கீடு

2020ஆம் ஆண்டில் நீட் தேர்வில் வெற்றி பெற்ற அரசுப் பள்ளிகளில் 6-ஆம் வகுப்பு முதல் +2 முடிய படித்த மாணவர்களுக்கு, அதிமுக தலைமையினான தமிழ்நாடு அரசு 7.5% இட ஒதுக்கீடு வழங்கி சட்டம் இயற்றியது. இதனால் 400-க்கும் மேற்பட்ட அரசுப் பள்ளி மாணவர்கள் மருத்துவக் கல்லூரிகளில் தேர்வு செய்யப்பட்டனர்.
# நீட் தேர்வு (இளநிலை மருத்துவம்)

## இட ஒதுக்கீடு

### அகில இந்திய இட ஒதுக்கீடு

நடப்பு 2021 ஆண்டு முதல் அகில இந்திய இடஒதுக்கீட்டில் தேர்வாகும் இதர பிற்படுத்தப்பட்ட வகுப்பினருக்கு 27% இட ஒதுக்கீடும்; பொருளாதாரத்தில் நலிந்த பிரிவினருக்கு 10% இட ஒதுக்கீடும் வழங்கி இந்திய அரசு ஆனையிட்டுள்ள்து.
# நீட் தேர்வு (இளநிலை மருத்துவம்)

## தேர்வு மற்றும் மதிப்பீட்டு முறை

தற்போதைய (2018 ஆம் ஆண்டு) நடைமுறைப்படி, இத்தேர்வில், இயற்பியல், வேதியியல், விலங்கியல், தாவரவியல் ஆகிய பாடங்களில் ஒவ்வொன்றிலிருந்தும் 45 வினாக்கள் கேட்கப்பட்டு மொத்தம் 180 வினாக்கள் இடம் பெறும். ஒரு வினாவிற்கான சரியான விடைக்கு 4 மதிப்பெண்கள் என்ற அடிப்படையில், மொத்தம் 720 மதிப்பெண்களுக்கு தேர்வு நடத்தப்படுகிறது. ஒரு கேள்விக்கு சரியான பதிலளித்தால் 4 மதிப்பெண்கள் வழங்கப்படும். தவறான பதில் அளிக்கப்பட்டுள்ள வினாக்களுக்கு 1 மதிப்பெண் குறைக்கப்படும். ஒரு மாணவர் 3 முறை நீட் தேர்வை எழுத முடியும். இட ஒதுக்கீடு பெறும் பிரிவைச் சேர்ந்த மாணவர்கள் 30 வயதிற்குள் மூன்று முறையும், மற்றவர்கள் 25 வயதிற்குள் மூன்று முறையும் இத்தேர்வை எழுத முடியும்.
# நீட் தேர்வு (இளநிலை மருத்துவம்)

## தேர்வில் மாணவர்கள் பங்கேற்பு விவரம்

| 2024 | 5 மே 2024 | 2,381,833 |  |  |  |
| --- | --- | --- | --- | --- | --- |
| 2023 | 7 மே 2023 | 2,087,462 | 2,038,596 |  |  |
| 2022 | 17 சூலை 2022* | 1,872,343 | 1,764,571 |  |  |
| 2021 | 05/09/2021 | 1.614,777 | 1,544,275 |  |  |
| 2020 | 13/09/2020 | 1,597,435 | 1,366,945 | 771,500 |  |
| 2019 | 6 மே 2018 | 1,326,725 | 1,269,922 |  |  |
| 2017 | 1 மே 2016 | 802,594 | 731,233 |  |  |
| 24 சூலை 2016 |  |  |  |  |  |
| 2015 | **தேர்வு நடைபெறவில்லை (அனைத்திந்திய மருத்துவ முன் தேர்வு)** |  |  |  |  |
| 2014 |  |  |  |  |  |
| 2013 | 05/05/2013 | 717127 | 658,040 | 366317 | } |
2020, 2021, 2022 ஆகிய ஆண்டுகளில் கோவிட் பெருந்தொற்று காரணமாக தாமதமாக நடைபெற்றது.
# நீட் தேர்வு (இளநிலை மருத்துவம்)

## விமர்சனங்கள்

2017ஆம் ஆண்டில் சுமார் 400 மாணவர்கள் இயற்பியல் மற்றும் வேதியியல் பாடங்களில் ஒற்றை இலக்க மதிப்பென் மற்றும் 110 மாணவர்கள் **பூஜ்ஜியம்**, எதிர்மறை மதிப்பெண்கள் எடுத்த மாணவர்கள் மருத்துவ கல்லூரிகளில் சேர்ந்துள்ளனர்.
# நீட் தேர்வு (இளநிலை மருத்துவம்)

## இதனையும் காண்க

- நீட் தேர்வு (முதுநிலை மருத்துவம்)
- தேசிய மருத்துவத் தேர்வுகள் வாரியம்
- தேசியத் தேர்வு முகமை
- ஒருங்கிணைந்த நுழைவுத் தேர்வு -முதன்மை
# சூன்யாத்தா கெயித்தா

**சூன்யாத்தா கெயித்தா** (கிபி 1217 - 1255) ஒரு சக்தி வாய்ந்த இளவரசரும், மாலிப் பேரரசை நிறுவியவரும் ஆவார். பெயர் பெற்ற மாலியின் பேரரசன் மான்சா மூசா இவரது பேரன்.  
சூன்யாத்தாவின் இறப்பின் பின்னர் மாலிக்குச் சென்ற மொரோக்கோவைச் சேர்ந்த முகம்மது இப்னு பத்தூத்தா (1304-1368), துனீசிய வரலாற்றாளர் அபு சயத் அப்துல் ரகுமான் இபின் முகம்மது இபின் கால்தூன் அல் அத்ராமி (1332-1406) ஆகியோரின் எழுத்துமூல வரலாறுகள் மாண்டே மொழியில் உள்ள வாய்மொழி வரலாறுகளோடு ஒத்துப்போவதுடன், சூன்யாத்தா வாழ்ந்ததற்கான வலுவான சான்றுகளையும் வழங்குகின்றன. மனின்கா மக்களின் சுண்டியாத்தா காவியம் என்னும் வரலாற்றுக் காவியம் சூன்யாத்தாவின் வாழ்க்கையை மையப்படுத்தி உருவாக்கப்பட்டது. இக்காவியம் பல தலைமுறைகளாக வாய்வழியாகவே கடத்தப்பட்டு வந்தது.
# மாண்டின்கா மக்கள்

**மாண்டின்கா மக்கள்** மேற்கு ஆப்பிரிக்காவில் வாழும் இனக்குழுக்களில் ஒன்றைச் சேர்ந்தவர்கள். இவர்களை **மாண்டென்கா**, **மாண்டின்கோ**, **மாண்டிங்**, **மாலின்கே** போன்ற பெயர்களாலும் அழைப்பதுண்டு. பல நாடுகளில் வாழும் இவர்களது மொத்த மக்கள்தொகை 11 மில்லியன் என மதிப்பிடப்பட்டுள்ளது.  
இவர்கள் பேரரசர் சூன்யாத்தா கெயித்தாவின் கீழ் எழுச்சி பெற்ற மாலிப் பேரரசின் வழிவந்தோராவர். மாண்டின்காக்கள், மேற்கு ஆப்பிரிக்காவின் மிகப் பெரிய இனமொழிக் குழுவும், 20 மில்லியன் மக்கள்தொகை கொண்டதுமான மாண்டே மக்கள் குழுவைச் சேர்ந்தவர்கள். இக்குழுவில் மாண்டின்காக்களுடன் தியுலா, போசோ, பிஸ்சா, பம்பாரா போன்ற பல இனக்குழுக்களும் அடங்குகின்றன. தொடக்கத்தில் மாலியைத் தாயகமாகக் கொண்ட இவர்கள், 13ம் நூற்றாண்டில் முன்னைய பேரரசுகளிடம் இருந்து விடுதலை பெற்று, மேற்கு ஆப்பிரிக்காவில் பரந்திருந்த பேரரசு ஒன்றை அமைத்தனர். இவர்கள் நைகர் ஆற்றுப் பகுதியில் இருந்து, நல்ல வேளாண் நிலங்களைத் தேடியும், பேரரசு விரிவாக்கத்துக்காகவும், மேற்கு நோக்கி இடம் பெயர்ந்தனர். பூலா ஜிகாத் எனப்பட்ட தொடர்ச்சியான சண்டைகள் ஊடாகப் பல மாண்டின்கா மக்கள் உள்ளூர் நம்பிக்கைகளை விட்டு இசுலாத்தைத் தழுவினர். தற்கால ஆப்பிரிக்காவில் 99% மாண்டின்காக்கள் முசுலிம்கள்.  
மாண்டின்கா மக்கள் பெரும்பாலும் மேற்கு ஆப்பிரிக்காவில், குறிப்பாக கம்பியா, கினியா ஆகிய நாடுகளில் பெரும்பான்மை இனக்குழுவாக வாழ்கின்றனர். இவர்கள் குறிப்பிடத்தக்க அளவில், மாலி, சியேரா லியோனி, ஐவரி கோஸ்ட், செனகல், புர்க்கினா பாசோ, லைபீரியா, கினி-பிசாவு, நைகர், மௌரித்தானியா ஆகிய நாடுகளிலும் வாழ்கின்றனர். பரவலாக வாழ்ந்தாலும் பெரும்பாலான நாடுகளில் இவர்கள் பெரும்பான்மை இனக்குழு அல்ல. பெரும்பாலான மாண்டின்காக்கள், மரபுவழி நாட்டுப் புற ஊர்களில் உள்ள குடும்ப நிலங்களில் வாழ்கின்றனர். இவர்களது சமூகம் சாதிப் படிநிலை அமைப்புக் கொண்டது.  
மாண்டின்காச் சமுதாயங்கள், குழுத் தலைவராலும், முதியோர் குழுக்களாலும் வழிநடத்தப்படும் தன்னாட்சித்தன்மை கொண்டவை. இது ஒரு வாய்வழிச் சமூகம். தொன்மங்கள், வரலாறு, அறிவு அனைத்தும் வாய்வழியாகவே ஒரு தலைமுறையில் இருந்து அடுத்த தலைமுறைக்குக் கடத்தப்படுகிறது.
# தியூலா மக்கள்

**தியூலா மக்கள்**, மாலி, ஐவரி கோஸ்ட், கானா, புர்க்கினா பாசோ, கினி-பிசாவு ஆகியவை உள்ளிட்ட பல்வேறு மேற்காப்பிரிக்க நாடுகளில் வாழும் ஒரு இனக்குழு. இது பெரிய இனக்குழுவான மாண்டே இனக்குழுவின் ஒரு பகுதி. வெற்றிகரமான வணிகச் சாதியினரான தியூலா, 14ம் நூற்றாண்டில் இப்பகுதியில் பல வணிகச் சமுதாயங்களை நிறுவினர். வணிகம் பெரும்பாலும் முசுலிம்கள் அல்லாத ஆட்சியாளர்களின் கீழ் நடைபெற்றதால், முசுலிம் சிறுபான்மையினருக்கான இறையியல் கொள்கை ஒன்றை தியூலாக்கள் முசுலிம்கள் அல்லாத சமூகங்களில் வாழும் முசுலிம்களுக்காக உருவாக்கினர். தொலைதூர வணிகம், இசுலாமியப் புலமை, மதச் சகிப்புத்தன்மை போன்ற விடயங்களில் தியூலாக்களின் தனித்துவமான பங்களிப்புக்கள் மேற்கு ஆப்பிரிக்காவில் இசுலாத்தின் அமைதியான விரிவாக்கத்துக்கு வழிவகுத்தது.